Tanzim ul Madaris Ahle Sunnat. Tanzeem ul Madaris yoki Tanzeem-ul-Madaris Ahl-e-Sunnat (Ahl e Sunnat Barelvi madrasalari tashkiloti) Pokiston boʻylab 15000 dan ortiq sunniy madrasalari (islom maktablari) bilan ishlaydigan taʼlim kengashidir. Bu sunniy islomidagi Barelvi harakati bilan bogʻlangan mamlakatdagi asosiy seminariya kengashi hisoblanadi. Jamiya Naimiya bosh muftiysi Munib-ar-Rahman kengash prezidenti sifatida foliyat olib boradi. 2013-yilda imtihonda qatnashgan talabalarning umumiy soni 600 000 nafar boʻlgan. Pokiston Oliy taʼlim komissiyasi Tanzeem ul Madarisga tegishli madrasalar tomonidan berilgan darajalarni tan oladi. Tavsifi. „Tanzeem-ul-Madaris Ahl-e-Sunnat“ 1959-yilda Lahorda tuzilgan. Kengash tekshiruvi va sxemasi Pokistonning oʻgʻil va qizlar madrasalarini oʻzida qamrab oladi. Kengash 2001-yildagi № XL qaroriga binoan HEC Islomobod Pokiston va Madrasa Taʼlim Kengashi (PMEB) bilan bogʻlangan. Kengash, shuningdek, Ittehad-e-Tanzeemat-Madaris mamlakatda faoliyat yurituvchi boshqa harakatlarning beshta kengashidan iborat uyushmaning bir qismi hamdir. Kengashning mafkurasi – vahobiylik taʼlimotining gʻoyaviy muxolifi boʻlgan Barelvilikka asoslanadi. 8-Ravi Park Ravi Road Lahor – Tanzeem ul Madarisning markaziy idorasi joylashgan manzildir. U oʻz sxemasi va oʻquv rejasiga muvofiq ravishda imtihon oʻtkazadi. Online Islom xabarlariga koʻra, 15 000 ga yaqin madrasalar Tanzeem-ul-Madaris Ahl e Sunnat tomonidan boshqariladi. Tahzibul Axbor diniy muassasalarning taʼlim xizmatlari haqidagi hisobotida Tanzimning Xayber-Paxtunvada 3000 ta va Hazorada 1000 ta muassasasi borligini taxmin qilgan. Tanzeem-ul-Madarisning yakuniy darajasi Pokistondagi arab va islomshunoslik yoki magistr arabcha darajasiga tengdir. Avvalroq Federal ichki ishlar vaziri A.Rahmon Malik Tanzeem-ul-Madarisga boshqaruv maqomi berilishini talab qilgan edi. Sunniy madoriylar oʻz madrasalarida Farangi Mahallik mulla Nizomuddin Sihalviy oʻqitgan oʻquv dasturini oʻrgatishgan. Xodimlari. Ushbu tashkilot qoshida toʻrtta taʼlim tizimi faoliyat olib boradi. Avvalroq Pokistonning Tanzeem-ul-Madaris rahbari boʻlgan Sarfraz Ahmad Naimi Tolibonga qarshi pozitsiyasi bilan tanilgan, shu sababli toliboniy xudkush hujumchi tomonidan oʻldirilgan. Madrasa islohotlari. Tanzeemul-Madaris oʻz oʻquv dasturlariga oʻzgartirishlar kiritgan. Deobandiy Vafaq-ul-Madaris va Tanzeem-ul-Madaris Ahli Sunnat Milliy qoʻmitaning "dini madaris" taʼlimini rasmiy taʼlim tizimiga oʻxshash qilish boʻyicha tavsiyasini rad etishgan. Maqsad va vazifalari. Tanzeem siyosiy va diniy tarzda faoliyat olib borishga ahd qilgan. Rasmiy veb-saytda berilgan xabarlarga koʻra, maqsad va vazifalar sifatida quyida keltirilgan: Soʻnggi yillarda. 2006-yilda Tanzeem ul Madaris kufr multfilmlari masalasi boʻyicha IHTning favqulodda yigʻilishini chaqirgan. 2020-yildagi Kovid pandemiyasi paytida Tanzeem ul Madaris bilan aloqador madrasalar Sinddagi minglab seminariyalarida dars berishni davom ettirgan. Bundan tashqari, TM butun mamlakat boʻylab umumiy oʻquv dasturini amalga oshirishda Pokiston hukumatini qoʻllab-quvvatlagan, lekin FATF kun tartibidagi masjidlar va seminariyalarni tekshirishni rad etgan